झाला मान सिंह

झाला मान सिंह (जिन्हें प्रायः झाला मन्ना के नाम से भी जाना जाता है) 16वीं शताब्दी के एक प्रसिद्ध राजपूत योद्धा थे, जो झाला राजपूत वंश से संबंधित थे। वह बड़ी सादड़ी के राज राणा थे तथा महाराणा प्रताप के प्रमुख सेनानायकों में से एक थे। हल्दीघाटी के युद्ध (18 जून 1576) में उन्होंने अद्भुत वीरता का परिचय दिया। युद्ध के दौरान जब महाराणा प्रताप पर मुग़ल सेना का दबाव अत्यधिक बढ़ गया, तब झाला मान सिंह ने उनका राजचिह्न धारण कर लिया, जिससे मुग़लों का ध्यान उनकी ओर आकर्षित हुआ और प्रताप युद्धभूमि से सुरक्षित निकल सके। इस वीरतापूर्ण बलिदान के कारण उन्हें मेवाड़ इतिहास में विशेष स्थान प्राप्त है। उनका यह त्याग 'स्वामिभक्ति' और 'बलिदान' का अद्वितीय उदाहरण माना जाता है।

प्रारंभिक जीवन
झाला मन्ना का जन्म 15 मई 1542 को बाड़ी सादड़ी के एक प्रतिष्ठित हिन्दू झाला राजपूत परिवार में हुआ था। उनके पिता राजराणा सूरतान सिंह झाला तथा माता रानी सेम कँवर थीं। युद्ध नीति एवं क्षत्रिय धर्म की प्रारंभिक शिक्षा उन्होंने उसी गुरुकुल में प्राप्त की जहाँ महाराणा प्रताप ने भी अध्ययन किया था। वर्ष 1568 में अकबर द्वारा चित्तौड़गढ़ के घेराव के दौरान सूरतान सिंह के वीरगति को प्राप्त होने के पश्चात, झाला मन्ना को बाड़ी सादड़ी का राजराणा घोषित किया गया।

मेवाड़ के महाराणा रायमल ने बड़ी सादड़ी की जागीर झाला मानसिंह के पूर्वजों श्री अज्जा और सज्जा को दी थी।

हल्दीघाटी युद्ध
सन 18 जून 1576, अकबर और महाराणा प्रताप के बीच लड़ा गया हल्दीघाटी युद्ध महाभारत के युद्ध की तरह ही भयानक और विशालकारी था हल्दी घाटी के इस भीषण और महाप्रलयकारी युद्ध में जब महाराणा प्रताप ने अकबर के सेनापति मानसिंह पर हमला किया तब उनके भाले के एक ही वार से राजा मानसिंह का महावत मारा गया।

असंख्य मुगल सैनिक बोखला गए और महाराणा प्रताप पर वार करने के लिए आगे बढ़े इधर राजपूत सैनिक भी प्राण हथेली पर रखकर युद्ध लड़ रहे थे महाराणा का एक एक सैनिक लाखो पर भी भारी पड़ रहा था महाराणा प्रताप के सिर पर मेवाड़ का राजमुकुट था असंख्य मुगल सैनिक उसी को निशाना बनाकर वार कर रहे थे।

मानसिंह पर हमला करते समय चेतक के घायल हो जाने से मुगल सैनिकों ने महाराणा प्रताप के चारों और घेरा डालना शुरू कर दिया और धीरे-धीरे महाराणा प्रताप संकट कि स्थिति में फसने लगे।

बलिदान

उसी समय स्थिति की गंभीरता को परख कर महाराणा प्रताप के स्वामीभक्त परमप्रतापी सरदार झालामान सिंह ( झाला मन्ना ) अपनी स्वामिभक्ति का प्रमाण देते हुए आगे बड़े और महाराणा प्रताप के सर से राज चिन्ह और मुकुट लेकर अपने सर पर धारण कर लिया और महाराणा प्रताप को युद्ध क्षेत्र से निकल जाने को कहा।

झाला मन्ना की चाल कामयाब रही और शत्रुओं ने झाला मन्ना को ही महाराणा प्रताप समझ लिया और उन पर आक्रमण करने के लिए टूट पड़े भीषण युद्ध हुआ लेकिन अंत में हुआ वहीं की जो होना था भीषण युद्ध करते करते झाला मन्ना वीरगति को प्राप्त हुए। वीरगति को प्राप्त होने से पहले ही झाला मन्ना मुगल सेना को पूर्व की ओर पीछे धकेल चुके थे।

उनके इसी बलिदान की वजह से महाराणा प्रताप बाद में मेवाड़ को पुनः मुक्त करा पाए इस प्रकार झाला मन्ना ने अपने स्वामी का शीश बचाने के लिए अपना शीश कटा दिया उनके इस बलिदान की गाथा सदियों तक दोहराई जाएगी।

विरासत
भारतीय डाक द्वारा 18.06.2017 को झाला मन्ना पर एक स्मारक डाक टिकट जारी किया गया।


सन्दर्भ

श्रेणी:भारत का इतिहास
श्रेणी:भारतीय स्वतंत्रता सेनानी
श्रेणी:राजपूत साम्राज्य
श्रेणी:राजस्थान का इतिहास